
Memòria economicofinancera per a l’establiment del preu públic per a la prestació del Servei d’Atenció Domiciliària
L’article 41 del Text refós de la Llei reguladora de les hisendes locals, aprovat per Reial decret legislatiu 2/2004, de 5 de març (en endavant TRLRHL) preveu que les entitats locals podran establir preus públics per la prestació de serveis o realització d’activitats de la seva competència, sempre que concorrin les següents circumstàncies:
a) El servei es refereixi, afecti o beneficiï de forma particular l’obligat al pagament.
b) La recepció del servei és voluntària per als particulars
c) Els serveis es presten pel sector privat
Segons l’article 44 del TRLRHL, els preus públics hauran de cobrir com a mínim el cost del servei prestat, però quan existeixin raons socials, benèfiques, culturals o d’interès públic que així ho aconsellin, l’entitat local podrà fixar preus públics per sota del cost.
A efectes de justificar que el preu públic proposat compleix els requisits legals, es considera necessari introduir a l’inici d’aquesta memòria economicofinancera dos apartats, relatius a l’existència de competència local per a la prestació del servei objecte del preu i una referència al sistema de finançament, ben diferent al que seria aplicable en un servei de gestió estrictament municipal.
Sobre la competència local per prestar el Servei d’Atenció Domiciliària
La Llei 39/2006, de 14 de desembre, de promoció de l’autonomia personal i atenció a les persones en situació de dependència estableix en el seu article 12 que les entitats locals participaran en la gestió dels serveis d’atenció a les persones en situació de dependència, d’acord amb la normativa de les respectives Comunitats Autònomes.
La Llei del Parlament de Catalunya 12/2007, de 11 d’octubre, de serveis socials de Catalunya, en el seu article 31 atribueix als municipis de més de vint mil habitants un conjunt de competències pròpies dels serveis socials bàsics, entre les quals es troben el Servei de Teleassistència i el Servei Bàsic d’Ajuda a Domicili.
[bookmark: _Hlk192572164]Quan els municipis de menys de vint mil habitants no estiguin en condicions d’assumir directa o mancomunadament l’exercici de les competències assignades, la gestió d’aquestes correspondrà a la comarca o a l’ens associatiu creat especialment amb aquesta finalitat.
El Servei de Teleassistència facilita assistència als/les usuaris/es mitjançant l’ús de tecnologies de la comunicació i de la informació, amb el suport de mitjans personals, en resposta immediata a situacions d’emergència o de inseguretat, soledat i aïllament.
El Servei d’Ajuda a Domicili està constituït per un conjunt d’actuacions dutes a terme en el domicili de les persones en situació de dependència o de risc social amb la finalitat d’atendre les seves necessitats bàsiques de la vida diària: atenció de les necessitats domèstiques o de la llar o relacionades amb l’atenció personal.
L’Ajuntament, el Consell Comarcal o l’ens associatiu creat especialment amb aquesta finalitat. exercirà les competències que, en relació als apartats anteriors, li corresponguin, en alguna de les formes de prestació que s’estableixin reglamentàriament.
Referència al sistema de finançament dels serveis socials
Respecte al finançament dels serveis compresos a l’article 15 de la Llei 39/2006, serà a càrrec de l’Administració General de l’Estat la despesa derivada del nivell mínim garantit per a cadascun dels beneficiaris/es del Sistema. Les Comunitats Autònomes que participin en el nivell de protecció acordat contribuiran al finançament del Sistema amb una quantitat almenys igual a l’aportada per l’Estat. 
L’article 59 de la Llei 12/2007, de serveis socials de la Generalitat, relatiu a les fonts de finançament del sistema, preveu que el sistema públic de serveis socials es finança amb les aportacions dels pressupostos de la Generalitat, les aportacions finalistes en serveis socials dels pressupostos de l’Estat, les aportacions dels pressupostos dels ajuntaments i d’altres ens locals, les herències intestades si correspon d’heretar a la Generalitat, les obres socials de les caixes d’estalvis, les aportacions d’altres entitats privades i les dels/les usuaris/es, en els termes que estableix la pròpia llei.
En l’article 62 de l’esmentada Llei de serveis socials de Catalunya, es preveu que els ens locals i l’Administració de la Generalitat comparteixin el finançament dels serveis socials bàsics, incloent-hi els equips de serveis socials, els programes i projectes, el Servei d’Ajuda a Domicili i els altres serveis que es determinin com a bàsics. Sense perjudici que els serveis socials bàsics han de tendir a la universalitat i la gratuïtat, l’usuari o usuària pot haver de copagar el finançament del Servei de Teleassistència i del Servei d’Ajuda a Domicili. 
L'aportació de la Generalitat als serveis socials bàsics s'ha de fixar en els seus pressupostos, d'acord amb la Cartera de serveis socials, i s'ha de pagar mitjançant un contracte-programa quadriennal amb la corporació local titular de l'àrea bàsica de serveis socials. Aquesta aportació no pot ésser inferior, en cap cas, al 66% del cost dels equips de serveis socials bàsics, dels programes i projectes, i dels serveis d'ajuda a domicili i de teleassistència que la Cartera i el Contracte-Programa 2022-2025 per a la coordinació, la cooperació i la col·laboració entre el Departament de Drets Socials i els ens locals en matèria de serveis socials estableixen per a l'àmbit territorial de cada àrea bàsica de serveis socials. 
El preu públic que constitueix el copagament dels serveis socials bàsics prestats pel municipi serà gestionat i recaptat per aquest Ajuntament o altre ens local.
Excepcionalment, no estaran subjectes al pagament del preu públic aquells serveis ordenats o autoritzats per l’Ajuntament o altre ens local que vinguin motivats per situacions de risc social valorades pels serveis socials municipals, mitjançant resolució de l’òrgan competent.
De quant s’ha dit als apartats anteriors, es dedueix que es tracta d’un sistema de finançament dels serveis socials bàsics complex, del qual es desprenen les següents conseqüències, rellevants, als efectes de la present memòria econòmic- financera:
· Els recursos aportats pels ens locals només són una part del cost del servei.
· L’import que satisfarà l’usuari/a (anomenat “copagament”) serà inferior (en diferent intensitat) al cost del servei rebut.
· El Sistema es finança en el seu conjunt amb recursos procedents de diferents Administracions, raó per la qual resultarà improcedent cercar l’equilibri entre despeses assumides per l’ens local i recuperació de costos mitjançant el preu públic de copagament dels serveis socials prestats.
Necessitat d’elaborar una memòria economicofinancera
L’article 26.2 de la Llei 8/1989, de 13 d’abril, de taxes i preus públics, disposa que tota proposta d’establiment o modificació de la quantia dels preus públics haurà d’estar acompanyada d’una memòria economicofinancera que justificarà l’import dels preus que es proposi i el grau de cobertura financera dels costos corresponents.
Reiterades sentències del Tribunal Suprem han declarat la nul·litat de ple dret de les ordenances reguladores de preus públics, perquè no hi havia a l’expedient memòria economicofinancera.
La implantació de la Llei 39/2006, de promoció de l’autonomia personal i atenció a les persones en situació de dependència suposa pels ens locals una dificultat pel que fa a l’estimació del nombre de persones beneficiàries i el posterior nombre d’hores de prestació per a cada servei.
Tenint en compte les condicions assenyalades i partint dels plantejaments del model de inicial de copagament del Servei d’Ajuda a Domicili (SAD), elaborat per la Diputació de Barcelona amb la col·laboració del grup de treball d’Autonomia i Dependència de la Federació de Municipis de Catalunya i consensuat amb la Federació de Municipis de Catalunya (FMC) i l’Associació Catalana de Municipis (ACM), i complementat amb dos estudis  d’actualització del cost de l’hora de prestació SAD obtinguts d’un estudi de càlcul del Servei d’Ajuda a Domicili a la província de Barcelona, encarregats per la Diputació de Barcelona a la Fundació Bosch i Gimpera de la Universitat de Barcelona i a la Universitat Politècnica de Catalunya, que és la base per elaborar l’ordenança d’acord amb els paràmetres continguts i amplament justificats en l’esmentat model.
[bookmark: OLE_LINK2]Respecte al Servei de Teleassistència, s’han utilitzat com a base per fixar el preu de referència els preus d’adjudicació del contracte amb l’empresa Televida Servicios Sociosanitarios SL per a la prestació del servei a partir de l’1 de maig de 2021 i en vigència fins a 31 de desembre del 2025. 
A continuació, fem referència als paràmetres més significatius.
Càlcul de la capacitat econòmica i del preu públic
Per determinar la quantia del preu públic exigit com a participació de la persona beneficiària en el finançament del servei que rep, es tindran en compte les condicions següents:
· El sistema de protecció social, resultant de la Llei 39/2006 de promoció de l’autonomia personal i atenció a la dependència es finança per l’Estat, les Comunitats Autònomes i els/les usuaris/es. 
· Les persones beneficiàries de les prestacions participaran en funció de la seva capacitat econòmica disponible, en còmput mensual.
· Els ens locals titulars del Servei d’Ajuda a Domicili i del Servei de Teleassistència aplicaran la seva pròpia normativa per valorar la capacitat econòmica de la persona beneficiària i determinar la seva aportació en el preu del servei.
Capacitat econòmica
[bookmark: _Hlk196313146]La capacitat econòmica de la persona beneficiària es determinarà en atenció a la seva renda incrementada amb un percentatge del seu patrimoni net i minorada amb reduccions per càrregues familiars i per compensar el manteniment de la llar, segons els criteris de l’ORDRE BSF/130/2014, de 22 d'abril (publicada al DOGC de 29/04/2014).
Pel que fa a l’estructura tarifària, que està definida en el Model de Copagament, es van proposar sis trams de renda en base a l’Indicador de Renda de Suficiència de Catalunya (IRSC) fixat per al 2026 en 9.622,18 euros anuals o 801,85 euros mensuals, indicador que  continua vigent  als efectes de la present ordenança. Cas que aquest índex es vegi modificat durant la vigència d’aquesta ordenança s’entendrà automàticament incorporat en la taula A d’aquest document, en les quanties que en resultin.
Respecte als criteris per determinar l’aportació de la persona beneficiària, s’estableixen seguint els criteris de la Resolució del Consell Territorial del SAAD publicada al BOE el 17 de desembre de 2008, malgrat la seva declaració de nul·litat per raons de forma per sentència de data 25 de febrer de 2011 de l’Audiència Nacional per considerar-se tècnicament adequats desprès del temps implementació:
· Si la capacitat econòmica de la persona beneficiària és igual o inferior a l’IRSC, aquesta no participarà en el cost dels serveis assistencials que rebi en el seu domicili.
· La participació del beneficiari s’establirà aplicant un percentatge, en funció de la seva capacitat econòmica, i de forma progressiva. En cap cas, aquesta participació superarà el 65 % de l’indicador de referència 
La quota a pagar és el resultat d’aplicar, a l’import de la capacitat econòmica, l’escala de gravamen, la qual serà progressiva en funció de la renda de l’usuari/a.
Pel que fa a la modalitat de “quota progressiva” implica que els tipus de gravamen creixeran d’acord amb els trams de renda establerts i que el nou percentatge, al passar d’un tram a l’altre, s’aplicarà només sobre la renda marginal.
El resultat és el següent:
	Capacitat Econòmica
desglossament per trams (euro mes)
	Tipus (%)
	Quota Màxima

	de 0 a 1 IRSC
	 de 0,00 € a 801,85 € 
	0%
	 0 €

	de 1 a 2 IRSC
	de 801,86 € a 1.603,70 €
	30%
	entre 0,01 € i 240,56 €

	de 2 a 3 IRSC
	de 1.603,71 € a 2.405,55 €
	40%
	entre 240,57 € i 561,30 €r

	de 3 a 4 IRSC
	de 2.405,56 € a 3.207,40 €
	50%
	entre 561,31 € i 962,22 €

	de 4 a 5 IRSC
	de 3.207,41 € a 4.009,25 €
	60%
	entre 962,23 € i 1.443,33 €

	més de 5 IRSC
	més de 4.009,25 €
	65%
	més de 1.443,33 €



Aquesta quota MÀXIMA representa l’import màxim que l’usuari/a pot satisfer i s’obté de la següent forma:
· Si la renda no excedeix del IRSC, la quota és zero.
· Per a la primera quantia addicional fins la que suposi el doble de l’import del IRSC, s’aplicarà el 30 %.
· Per a la quantia addicional fins l’import equivalent a tres vegades el IRSC, s’aplicarà el 40 %
· Per a la quantia addicional fins l’import equivalent a quatre vegades el IRSC, s’aplicarà el 50 %
· Per a la quantia addicional fins a l’import equivalent a cinc vegades el IRSC, s’aplicarà el 60 %
· Per a la quantia addicional que excedeixi de cinc vegades el IRSC, s’aplicarà el 65 %
Si la persona és beneficiària dels dos serveis aquí previstos, caldrà considerar la quota a pagar de forma integral.
Igualment, si la persona beneficiària dels serveis aquí contemplats és també beneficiària d’altres serveis socials d’atenció domiciliària subjectes a copagament, caldrà considerar la quota a pagar de forma integral.
Si la persona es també  beneficiària d’un centre de dia subjecte a copagament, caldrà minorar la quota màxima aquí contemplada amb l’import del copagament que ja estigui satisfent com a usuari/a del centre.
No obstant l’anterior, si la persona usuària dels serveis aquí previstos és titular d’alguna prestació d’anàloga naturalesa i finalitat de les esmentades a l’article 31 de la Llei 39/2006, l’import d’aquestes haurà de ser destinat al pagament d’aquests serveis.
La quantia del preu públic
El copagament ve determinat per la capacitat econòmica del/la beneficiari/a i pel preu de referència.
Segons es dedueix de la documentació elaborada pels Serveis Gestors (veure annexos 1 i 2), s’acrediten de manera individualitzada els components del cost del servei. En aquesta documentació s’estableix els següents indicadors de referència :
· Indicador de referència del Servei d’Ajuda a Domicili. Treballadora Familiar –29,86 €/hora .
· Indicador de referència del Servei d’Ajuda a Domicili. Auxiliar de la Llar –24,72 €/hora
· Indicador de referència del Servei de Teleassistència – 13,99 €/mes.
Per tal de garantir la unitat i equitat de l’aplicació del copagament, l’àmbit d’aplicació del model es fa al conjunt del Servei d’Ajuda a Domicili, independentment de les vies d’accés dels usuaris/es. En tot cas, i en coherència amb el sistema de finançament del servei descrit a l’apartat corresponent de la present memòria, el pagament màxim pel Servei d’Ajuda a Domicili en cap cas superarà el 34% de l’indicador de referència. En el cas del Servei de Teleassistència el pagament màxim serà el 53,65% del cost total que és la quantia suportada pels ens locals dins del conveni establert amb la Diputació de Barcelona.
Els preus públics proposats a l’ordenança seran els següents: 
1.	Servei Bàsic d’Ajuda a Domicili. Treballadora Familiar
El preu públic és de 11,56 EUR/hora, equivalent a:.
–	9,42 €/hora corresponent al 34 % del cost unitari per hora de producció de SAD. L’altra 66% és finançat mitjançant el Contracte- Programa 
–	2,14 €/hora corresponent al cost de provisió per cada hora de SAD 
2. Servei Bàsic d’Ajuda a Domicili. Auxiliar de la Llar:
El preu públic és de 9,81 EUR/hora, equivalent a:
–	7,67 €/hora corresponent al 34% del cost unitari per hora de producció de SAD. L’altre 66% es finançat per part de l’ajuntament assimilat al tractament realitzat a la modalitat de treballadora familiar per a no crear iniquitats. 
–	2,14 €/hora corresponent al cost de provisió per cada hora de SAD
3. Servei de Teleassistència:
El preu públic del servei de teleassistència s’estableix en 7,51 EUR/mes equivalent al 53,65% de l’indicador de referència, fixat a l’article 4 d’aquesta ordenança.
Estimació dels ingressos procedents del copagament
Pel que respecta al Servei d’Ajuda a Domicili s’ha fet un estudi de l’aplicació de l’ordenança 38 entre els ens locals donats d’alta a l’aplicació Tarificador Social dels Serveis d’Atenció Domiciliària_TASSAD, durant els anys 2022, 2023 i 2024 i prenent les dades de tot l’univers d’usuaris. 
Les dades permeten conèixer la distribució de les persones usuàries entre tots els trems de renda previstos a l’Ordenança Fiscal. 
També permet conèixer l’import teòric a recaptar i el realment cobrat en aplicació de l’Ordenança Fiscal.
Tenint en compte que en el marc del Contracte - Programa, la Generalitat de Catalunya abonarà als ens locals un import de 13,86 Eur per cada hora de prestació del Servei d’ajuda domiciliària, corresponent al 66% del cost de l’hora de prestació (21,00 € /hora) establert al Contracte Programa per a l’any 2025 les conclusions de l’estudi són:
· Els costos totals, en funció de l’import de 21,00€/hora es, va ser pels 3 anys estudiats i per a la totalitat dels ens locals de 2.602.329,45€.
· L’import no finançat per la Generalitat de Catalunya va ser de 884.792,01€.
· Els preus pagats pels/les usuaris/es als ens locals van ser de 317.816,89€ el que representa un 35,92% dels costos assumits pels ens locals. 
En el supòsit del Servei de Teleassistència (veure annex 3) s’estima que:
· Els costos total, en funció de l’import de 14.04€/mes es, va ser pels 3 anys estudiats i per a la totalitat dels ens locals de 249.350,40€.
· Els preus pagats pels/les usuaris/es als ens locals van ser de 75.678,33€ el que representa un 56,57% dels costos assumits pels ens locals. 
Els càlculs i els imports referits anteriorment justifiquen el que, de bon inici, es dedueix de la lectura de les lleis aplicables al Sistema de Serveis Socials:
· El/la ciutadà/na rebrà un servei de cost notablement superior a la quantitat que, en concepte de copagament, satisfarà.
· La part del cost no satisfeta per les persones beneficiàries serà assumida per altres Administracions, de forma que la prestació del servei raonablement no generarà per als ajuntaments més despesa de la consignada pressupostàriament.
Conclusió
El preu públic pel Servei d’Ajuda a Domicili que es regula a l’Ordenança compleix els principis de progressivitat i els criteris de ponderació de la capacitat econòmica establerts a la Llei 39/2006, de 14 de desembre, de l’autonomia personal i atenció a les persones en situació de dependència, i a la Llei 12/2007, del Parlament de Catalunya, d’11 d’octubre, de serveis socials i s’ajusta al contingut de les resolucions de desenvolupament i les previsions del contracte programa.
Respecte l’impacte del preu públic en les persones usuàries, està absolutament justificat que l’import exigible és inferior al cost del servei que es presta.
Pel que fa a la recuperació de costos assumits per l’Ajuntament, de les estimacions fetes en base a dades procedents de diverses fonts, es pot deduir la previsió d’ equilibri pressupostari.
Essent així, es compleix el previst a l’article 44 del text refós de la Llei reguladora de les hisendes locals.
[bookmark: _Hlk195685180]
Annex 1.- Documentació justificativa del Preu públic per la Prestació del Servei d’Ajuda a Domicili (ordenança núm.38)
Antecedents
En relació a la participació dels/les beneficiaris/es en el cost de les prestacions, la Llei 39/2006, de 14 de desembre, de promoció de l’autonomia personal i atenció a les persones en situació de dependència estableix a l’article 33 que
1. Els/les beneficiaris/es de les prestacions de dependència han de participar en el seu finançament, segons el tipus i cost del servei i la seva capacitat econòmica personal.
2. La capacitat econòmica de la persona beneficiària també s’ha de tenir en compte per determinar la quantia de les prestacions econòmiques.
3. El Consell Territorial del Sistema per a l’Autonomia i Atenció a la Dependència ha de fixar els criteris per a l’aplicació del que preveu aquest article, que han de desenvolupar els convenis a què es refereix l’article 10.
Per fixar la participació de la persona beneficiària, s’ha de tenir en compte la distinció entre serveis assistencials i de manutenció i hotelers.
4. Cap ciutadà/na ha de quedar fora de la cobertura del Sistema per causa de no disposar de recursos econòmics.
La Llei 12/2007, d’11 d’octubre, de serveis socials també estableix que en les prestacions de serveis, l’Administració ha de tenir en compte el cost de referència per a establir l’import del mòdul social i l’import de la participació de l’usuari o usuària. A l’Ordre BSF/130/2014, de 22 d'abril, s'estableixen els criteris per determinar la capacitat econòmica de les persones beneficiàries de les prestacions de servei no gratuïtes i de les prestacions econòmiques destinades a l'atenció a la situació de dependència que estableix la Cartera de serveis socials, i la participació en el finançament de les prestacions de servei no gratuïtes. 
Model de copagament del Servei d’Ajuda a Domicili
[bookmark: OLE_LINK1]El 29 d’abril de 2009, a la Comissió Tècnica de Dependència de la Federació de Municipis de Catalunya, la FMC i la Diputació de Barcelona van acordar avançar cap a un model homogeni de copagament dels serveis d’atenció domiciliària, tot i l’extrema diversitat de situacions entre les administracions locals respecte a la contribució de les persones usuàries.
L’Àrea d’Atenció a les Persones  (actualment l’Àrea de Sostenibilitat Social, Cicle de Vida i Comunitat) ,amb la voluntat de construir un model del copagaments del SAD que, respectant aquest marc legal existent, promogués l’harmonització de criteris comuns entre els ens locals, aprovà en data 8 de juny de 2009 l’Elaboració d’un model o sistema de copagaments dels SAD. En aquest model s’estableixen els criteris per determinar la capacitat econòmica dels/les beneficiaris/es, concretant-se uns trams de renda i unes tarifes que tenen caràcter progressiu.
Així mateix es proposà un indicador de referència als efectes de determinar la participació en el cost dels serveis. Si la capacitat econòmica de la persona beneficiària és igual o inferior al Indicador de Renda de Suficiència de Catalunya[footnoteRef:2], aquest no participarà en el cost dels serveis assistencials que rebi en el seu domicili. La participació del beneficiari s’estableix mitjançant l’aplicació d’una escala de gravamen progressiva en funció de la seva capacitat econòmica. En cap cas aquesta participació superarà el 65 per cent de l’indicador de referència. [2: ] 

Aquest Model de Copagament del SAD, que va comptar amb el recolzament tant de la Federació de Municipis de Catalunya com de l’Associació Catalana de Municipis i Comarques, es caracteritza per ser aplicable al conjunt del Servei d’Ajuda a Domicili, independentment de les vies d’accés, i per ser transposable a d’altres Serveis d’Atenció Domiciliària, com el Servei de Teleassistència.
Amb la voluntat d’actualitzar el preu de referència del SAD, l’Àrea de Sostenibilitat, Cicle de Vida i Comunitat, en data de 2023 va concloure un estudi de costos encarregat per la Gerència de Serveis Socials de la Diputació de Barcelona a la Fundació Bosch i Gimpera, amb l’objectiu de dissenyar una guia que havia d’incloure els diferents àmbits que inclou la gestió i la prestació efectiva del SAD per part d’una empresa externa tenint en compte les diferents situacions de gestió del servei. Aquest estudi havia d’establir un preu de l’hora de SAD, amb l’objectiu d’incloure’l en aquesta memòria econòmica financera 
Posteriorment, en un darrer estudi encarregat a la Fundació TecnoCampus Mataró-Maresme a finals de l’any 2023, sobre els costos de la provisió del SAD i el seu copagament, entenent la provisió del servei com tot el procés que pertoca gestionar directament a l’administració local: valoració, assignació, seguiment, avaluació, contractació, coordinació amb l’entitat prestadora del servei i el copagament en els casos que l’ens local en tingui,.. 
És en base a aquests dos estudis que han estat calculats els dos indicadors de referència.
En el cas del Servei d’Ajuda a Domicili l’indicador de referència s’ha fixat en 29,86  €/hora la treballadora familiar, 24,72 € /hora d’auxiliar a la llar. A continuació es detalla com s’han estimat aquests imports.
Costos estimats
1r. Estudi del cost de prestació de SAD
L’any 2022 l’Àrea d’Igualtat i Sostenibilitat Social va impulsar la realització d’un estudi per l’elaboració d’una Guia metodològica per al càlcul de costos del Servei d’Ajuda a Domicili a la província de Barcelona (2024) així com d’un estudi que determini el preu de l’hora del SAD per actualitzar l’Ordenança 38.
En aquesta Guia es proposa un model de càlcul per valorar el preu del servei que tracta de forma independent els costos variables dels costos fixos, deixant aquests últims invariables davant els canvis en el total d’hores de prestació, sempre dins els intervals on es compleixin les característiques de comportament. Així, el cost final del servei, abans d’aplicar el benefici industrial i l’IVA (si correspon), per a un mes determinat, seria:
· El cost variable per hora de la treballadora familiar (cost hora x nombre d’hores anuals fetes)
· El cost variable per hora de l’auxiliar de neteja (cost hora x nombre d’hores anuals fetes)
· El cost fix del servei (cost total anual)
· El cost d’estructura de l’entitat (cost total anual)
[bookmark: _Hlk122512599]L’estudi fa una simulació basant-se en les dades mitjanes de tots els ens locals consultats d’un SAD que dona servei a 461 usuaris i es contracta un total de 83.280,50 hores de servei anuals.
El servei d’atenció directa està prestat per un total de 92 professionals, 29 de les quals són Auxiliars de Neteja i 63 Treballadores Familiars. La tipologia de contractes i el nombre de professionals per a cada contracte es mostren a la Taula 1.
En aquest estudi no es calcularà l’indicador de referència de la figura professional d’auxiliar de neteja però cal considerar-la ja que influeix en la imputació dels costos fixes.
Taula 1. Atenció directa SAD. Tipologia de Contractes i hores contractades
	
	Contractes (hores/setmana)
	Nombre treballadores amb cada tipus de contracte
	Hores any de cada tipus de contracte
	Total hores

	Treballadores Familiars
	37,00
	37
	1.665,00
	61.605,00

	
	30,00
	9
	1.350,00
	12.150,00

	
	20,00
	17
	900,00
	15.300,00

	
	Total TF
	63
	 
	89.055,00

	Auxiliars de Neteja
	37,00
	11
	1.665,00
	18.315,00

	
	20,00
	18
	900,00
	16.200,00

	
	Total AN
	29
	 
	34.515,00

	
	 
	 
	 
	 

	
	Total plantilla
	92,00
	 
	123.570,00


A aquestes hores s’han de restar el temps no productiu per a calcular les hores efectives realment factura-les. Per als següents situacions s’ha realitzat un càlcul exhaustiu:
· descansos per jornada continuada
· permisos retribuïts
· incapacitat temporal
· temps perdut per encaix de la producció
· formació
· hores de coordinació 
· temps de desplaçament.
El resultat de les hores efectives es troba a la taula següent:
Taula 2. Hores efectives de servei (hores efectives de treball descomptant els desplaçaments entre serveis
	
	TF
	AN

	Jornada anual
	1.665,00
	
	1.665,00
	

	Descans jornada continuada
	54,76
	3,28%
	33,10
	1,988%

	Permisos retribuïts
	85,63
	5,14%
	84,55
	5,078%

	Absentisme / IT
	166,04
	9,97%
	164,69
	9,891%

	Hores perdudes per encaix
	42,66
	2,56%
	34,68
	2,083%

	Hores de formació
	25,00
	1,50%
	25,00
	1,502%

	Hores de coordinació
	83,25
	5,00%
	83,25
	5,000%

	Total hores prèvies
	1.207,65
	72,53%
	1.239,73
	74,458%

	Hores de desplaçament
	125,89
	7,56%
	49,65
	2,982%

	Total hores efectives laborables
	1.081,76
	64,97%
	1.190,07
	71,476%

	Total hores efectives de la plantilla
	57.859,28
	
	24.669,90
	


Per a tots els professionals es calculen els costos variables composats per:
· Costos salarials i de seguretat social.
· Material i serveis necessaris per a desenvolupar l’activitat.
· Desplaçaments
Es calculen els costos fixes del servei per a cada professional composat per:
· Roba de treball
· Telèfon mòbil i connexió a xarxa.
· Programari de gestió per al/la professional.
· Prevenció de riscos laborals.
· Assegurances
· Representants sindicals.
· Coordinació tècnica.
· Coordinació de gestió.
· Altres professionals de suport.
· Oficines al territori.
Finalment es calculen els costos d’estructura de l’entitat composats per:
· Gestió de recursos humans.
· Serveis jurídics
· Serveis administratius
· Serveis informàtics
· Gestió i direcció de l’entitat
· Infraestructura general de l’entitat.
El càlcul finals dels costos de producció per hora es recullen a la taula següent:
Taula 3. Cost de producció del servei de SAD

	
	Cost hora
	Hores
	Cost Total

	Treballadores familiars
	22,01 €
	57.541,00
	1.266.641,55 €

	Auxiliars de neteja
	17,17 €
	25.739,50
	441.965,92 €

	Cost fix del servei
	
	
	236.736,05 €

	Cost d’estructura entitat
	
	
	99.936,60 €

	Cost total anual
	
	
	2.045.280,13 €

	Benefici industrial
	
	
	130.549,80 €

	Preu licitació
	
	
	2.175.829,92 €


Per a calcular el cost final per hora de servei de les treballadores familiars i de les auxiliars de neteja cal repartir els costos fixos i d’estructura entre les hores efectives de servei, per afegir aquests imports per hora al cost variable de les treballadores familiars i de les auxiliars de neteja.
Un cop calculat el cost per hora, cal afegir el valor corresponent al benefici industrial de l’empresa concessionària, a menys que el servei es faci per mitjans propis.
En el cas estudiat han estat: 
· Es divideixen els costos fixos entre les hores efectives de servei, 83.280,50 hores:
· Cost fix anual del servei: 236.736,05 €. Cost per hora de servei: 2,84 € / hora.
· Cost d’estructura anual: 99.936,60 €. Cost per hora de servei: 1,20 € / hora.
· I s’afegiria el 6% de benefici industrial sobre el preu per tenir l’import unitari final.
Els resultats finals es troben a la taula següent
Taula 4. Cost de producció de l’hora de servei efectiu de SAD 

	
	TF
	
	AN
	

	Cost total variable per hora
	22,01 €
	
	17,17€
	

	Cost fix per hora de servei
	2,84€
	
	2,84€
	

	Cost d’estructura per hora
	1,20€
	
	1,20€
	

	Cost hora previ
	26,06€
	
	21,21€
	

	Benefici industrial (6% sobre preu)
	1,66€
	6,00%
	1,35€
	6,00%

	Cost de producció
	27,72€
	
	22,57€
	


Per tant l’estudi estableix com preu hora de prestació de SAD:
· Treballadora familiar (TF) 27,72 € / hora
· Auxiliar de la llar (AN) 22,57 € / hora
2n Estudi de costos de la provisió de SAD
En segon lloc es va ser encarregar a la Fundació TecnoCampus Mataró-Maresme a finals de l’any 2023. És un estudi dels costos de la provisió del SAD i el seu copagament, entenent la provisió del servei com tot el procés que pertoca gestionar directament a l’administració local: valoració, assignació, seguiment, avaluació, contractació, coordinació amb l’entitat prestadora del servei.
Les tasques internes que realitzen els diferents ajuntaments o corporacions locals per tal de realitzar un servei de SAD social o de dependència, donen lloc a un conjunt d’hores de persones treballadores funcionàries/laborals que suposen un cost. Aquestes tasques inclouen aspectes com: licitar periòdicament, donar accés al servei, valoració i diagnòstic dels diferents candidats/tes, seguiment de la prestació del servei als usuaris i del compliment del contracte per part de l’empresa prestadora i l’avaluació d’aquest servei.
Per a realitzar l’estudi es van seleccionar 5 ens locals segons els següents criteris:
· 1 municipi de més de 70.000 habitants
· 1 municipi entre 70.000 i 20.000 habitants
· 2 municipis de menys de 20.000 habitants. 
· 1 Consell comarcal que gestioni SAD
Per a cada ens local s’han inventariat i valorat en hores totes les tasques realitzades per tots els perfils professionals per a aquestes fases del procés:
· Licitació
· Accés al Servei.
· Valoració i diagnòstic
· Gestió del servei
· Seguiment i avaluació dels casos.
Per a valorar el cost/hora de cada professional s’han utilitzat les dades salarials de l’Estudi de retribucions del personal dels ajuntaments de la província de Barcelona elaborat per la gerència de Serveis d’Assistència al Govern Local de l’Àrea de Bon Govern, Assistència Local i Cohesió territorial de la Diputació de Barcelona. L’últim és del 2023 i consta de la participació de 228 ajuntaments i 6 Consells Comarcals, un 73% sobre l’univers total, a destacar el 50% dels Consells Comarcals.
[bookmark: _Hlk196204604]El cost per hora de les persones treballadores resultants de l’estudi, i que es presenta en el següent quadre, varia entre els diferents ens locals ja que depèn dels perfils professionals involucrats a cada una de les tasques i la organització interna dels ens locals és la seva potestat exclusiva, per tant, cada ens local participant en l’estudi, s’organitza de manera diferent i això es veu reflectit en el cost.

Taula 4. Nombre d'hores anuals realitzades per les persones treballadores dels ens locals a la provisió del SAD

	
	Ajuntament Tipus 1
	Ajuntament tipus 2
	Ajuntament tipus 3 (1)
	Consell Comarcal tipus 3
	Ajuntament tipus 3 (2)

	Hores anuals
	3.468 
	2.962 
	1.440 
	 910 
	 562 

	Equivalència funcionaris a TC
	2,10 
	1,80 
	0,87 
	0,55 
	 0,34 

	Cost finals (€)
	95.625,00 €
	89.616,00 € 
	39.212,00 € 
	24.318,00 €
	11.286,00 € 

	Cost hora persones implicades
	 27,57 € 
	30,26 € 
	27,23 € 
	 26,72 € 
	20,08 € 

	Cost hora SAD
	0,36 €
	2,0 7 €
	4,55 €
	0,34 €
	3,37 €

	
	
	
	
	
	

	Ajuntament Tipus 1: ajuntament amb més de 70.000 habitants
	

	Ajuntament tipus 2: ajuntaments entre 20.000 i 70.000 habitants
	

	Ajuntament tipus 3: ajuntaments més petits de 20.000 habitants 
	

	Consell comarcal tipus 3
	


Per a determinar quin serà el cost de provisió que s’incorporarà a l’indicador de referència s’ha realitzat la mitjana aritmètica dels tres preus segons la taula següent:
	Ajuntament Tipus 1
	0,36€

	Ajuntament tipus 2
	2,07€

	Ajuntament tipus 3 (1)
	4,55€

	Consell Comarcal tipus 3
	0,34€

	Ajuntament tipus 3 (2)
	3,37€

	Mitjana ens locals
	2,14€


Indicador de referència per a l’any 2027
Per tant, l’indicador de referència per a l’any 2027 per cada hora de prestació de SAD és
 Treballadora familiar (TF) és de 29,86 € / hora, que corresponent a:
-Cost unitari hora de producció: 27,72 €/hora.
-Cost unitari hora de provisió: 2,14 €/hora.
1. Auxiliar de la llar (AN) de 24,71 €/hora, que corresponen a:
· Cost unitari hora de producció: 22,57 €/hora
· Cost unitari hora de provisió: 2,14 €/ hora
En conseqüència, els preus públics que es fixen per al SAD són els següents:
· Treballadora familiar  11,56 €/hora
· 9,42 €/hora corresponent al 34 % del cost unitari per hora de producció de SAD 
· 2,14 €/hora corresponent al cost de provisió per cada hora de SAD 
· Auxiliar de la llar 9,81 €/hora que es determina per:
· 7,67 €/hora corresponent al 34% del cost unitari per hora de producció de SAD
· 2,14 €/hora corresponent al cost de provisió per cada hora de SAD

Annex 2.- Documentació justificativa del Preu públic per la Prestació del Servei de Teleassistència Domiciliaria (ordenança núm.38)
En el cas del Servei de Teleassistència la font de les dades són els preus d’adjudicació del contracte amb l’empresa Televida Servicios Sociosanitarios S.L per a la prestació del servei des de l’1 de maig de 2021, i prorrogats fins al 31 de desembre de 2025 ajustats amb els costos indirectes estimats: 
· Els costos directes ponderats pels quatre tipus de serveis d’intensitat del servei permeten estimar un cost mitjà ponderat unitari mensual  de 12,72 euros
· Els costos indirectes totals de coordinació, gestió administrativa i altres en els ajuntaments s’estimen en un 10% dels costos directes.
	A partir dels costos directes i indirectes i atès que els Ajuntaments participen en un 53,65% del cost directe es defineixen l’indicador de referència i el preu públic. (Veure quadre) 
	Usuaris/total (%) (1)
	Cost directe (IVA inclòs)
	Cost mig ponderat
	Cost mig ponderat
	Cost indirecte ajuntaments (10% cost directe)
	Cost total  =  Indicador referència
	Ajuntaments (53,65 %)

	Prestació mensual del servei d'intensitat MODERADA (titular)
	49,90%
	12,79 €
	6,38 €
	12,72 €
	1,27 €
	13,99 €
	7,51 €

	Prestació mensual del servei d'intensitat MODERADA (cotitular)
	7,80%
	6,40 €
	0,50 €
	
	
	
	

	Prestació mensual del servei d'intensitat ALTA (titular)
	36,30%
	14,87 €
	5,40 €
	
	
	
	

	Prestació mensual del servei d'intensitat ALTA (cotitular)
	6,00%
	7,44 €
	0,45 €
	
	
	
	





